cyanic-selkie/wikianc huggingface dataset:
Οι Μάγισσες
Πλοκή
Με το τέλος του πρώτου επεισοδίου, κάθε αδελφή ανακαλύπτει ότι έχει μία μοναδική δύναμη και ότι μπορούν να κάνουν μάγια και να παρασκευάζουν μαγικά φίλτρα. Η Πρου, η μεγαλύτερη, είχε τη δύναμη της τηλεκίνησης, δηλαδή την ικανότητα να μετακινεί την ύλη με το νου της. Στον 2ο κύκλο, αναπτύσσει τη δύναμη της αστρικής προβολής. Η Πάιπερ, η μεσαία αδελφή, έχει τη δύναμη της μοριακής ακινητοποίησης, δηλαδή να ακινητοποιεί το στόχο της και να διακόπτει τη ροή του χρόνου. Στον τρίτο κύκλο, μαθαίνει να αναπτύσσει τη δύναμή της ώστε να αποκτά τη δύναμη της μοριακής ανάφλεξης, δηλαδή να ανατινάζει το στόχο της. Η Φοίβη, η μικρότερη, έχει αρχικά τη δύναμη του να βλέπει προμηνύματα, το οποίο εξελίσσεται στην δύναμη του να δέχεται οράματα τόσο από το μέλλον, όσο και από το παρελθόν. Άλλες δυνάμεις που αποκτά με την πάροδο των χρόνων είναι ο μεταιωρισμός, η εμβίωση και η πυροκίνηση. σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Rewitched.jpg|εναλλ.=Three young women walk together, their faces show confidence|μικρογραφία|280x280εσ|Οι μάγισσες στον όγδοο κύκλο, στα αριστερά η Φοίβη, στη μέση η Πάιπερ και στα δεξιά η Πέιτζ Στους 2 πρώτους κύκλους της σειράς, οι αδελφές αντιμετωπίζουν πολλά σατανικά πλάσματα. Ωστόσο, στον 3ο κύκλο ανακαλύπτουν ότι ο πραγματικός τους εχθρός είναι ο άρχοντας του Κάτω Κόσμου, γνωστός ως Η Πηγή του Κακού. Η Πρου στο τελευταίο επεισόδιο του 3ου κύκλου σκοτώνεται από έναν πανίσχυρο δαίμονα, τον Σαξ, που είναι και ο δολοφόνος της Πηγής. Καθώς πενθούν τον αναπάντεχο χαμό της αδελφής τους, η Φοίβη και η Πάιπερ ανακαλύπτουν την ύπαρξη μιας ετεροθαλούς αδελφής τους, της Πέιτζ Μάθιους, που ήταν ο καρπός του έρωτα της μάγισσας μητέρας τους και του Λευκού της Φύλακα, του Sam Wilder. Οι δυνάμεις της Πέιτζ σχετίζονται με τη διπλή της ιδιότητα ως μάγισσα και ως Λευκή Φύλακας που κληρονόμησε από τους γονείς της. Έχει τη δύναμη του τηλεκινητικού διακτινισμού και του διακτινισμού. Με την πάροδο των χρόνων, μαθαίνει να μεταμορφώνεται, να θεραπεύει σωματικές πληγές και να ελέγχει τα στοιχεία της φύσης.
Η Πηγή, υπεύθυνη για όλες τις επιθέσεις στις αδελφές, γίνεται ο κυρίαρχος εχθρός στον τέταρτο κύκλο μέχρι που εξοντώνεται οριστικά. Μετά τον αφανισμό της Πηγής, εισήχθησαν πολλαπλοί εχθροί στο βασικό σενάριο της σειράς στους κύκλους που ακολούθησαν. Αυτοί περιλαμβάνουν τον πρώην σύζυγο της Φοίβη, Κόουλ Τέρνερ μέχρι τα μέσα του 5ου κύκλου,τους Τιτάνες στο τέλος του 5ου κύκλου,τον ραδιούργο Λευκό Φύλακα, Γηδεών κατά τη διάρκεια του 6ου κύκλου, τους Άβαταρς με τη συνεπειοκρατική Ουτοπία που θα υποστήριζε ένα κόσμο με ουδέτερα όντα μέχρι τα μέσα του 7ου κύκλου, τον πανίσχυρο δαίμονα Ζανκού από τα μέσα μέχρι το τέλος του 7ου κύκλου, και στον 8ο κύκλο τις αδελφές μάγισσες Μπίλυ και Κρίστυ, που εμπίπτουν στην επιρροή της δαιμονικής Τριάδας. Πάνω από όλα τα υπερφυσικά θέματα που εξελίσσονταν με την πάροδο των χρόνων, υπήρχαν καθημερινά προβλήματα που αντιμετώπιζαν ως θνητές, προβλήματα με τις προσωπικές σχέσεις τους, με τη καριέρα, με το γάμο, με τη γέννηση, με την αρρώστια και τους θανάτους αγαπημένων τους προσώπων. Οι αδελφές επίσης έπρεπε να αγωνιστούν να αποτρέψουν την έκθεση της ύπαρξης Μαγείας στην κοινωνία συνολικά, αντιμαχόμενες πολλές φορές την αστυνομία και τις διερευνήσεις των Μυστικών Υπηρεσιών.
Στη σειρά, υπήρχε επίσης ρομαντική πλοκή. Το ερωτικό ενδιαφέρον της Πρου περιλάμβανε τον επιθεωρητή Άντι Τρουντό, έναν φίλο από τα παιδικά της χρόνια που σκοτώνεται από ένα δαίμονα στο τέλος του πρώτου κύκλου και ένα συνεργάτη της, τον Jack Sheridan. Το βασικό ερωτικό ενδιαφέρον της Πάιπερ είναι η σχέση της με τον Λευκό Φύλακα των κοριτσιών, το Λίο. Στα πρώτα στάδια η σχέση τους ήταν απαγορευμένη λόγω του ότι αυτή είναι μάγισσα και αυτός είναι ο Λευκός της Φύλακας και μία τέτοια σχέση δεν είναι αποδεκτή στον κόσμο των Γηραιών. Εντέλει, καταφέρνουν να παντρευτούν και καθαγιάζουν τη σχέση τους στον 3ο κύκλο. Αποκτούν μαζί δύο παιδιά, τον Ουάιατ στον 5ο κύκλο και τον Κρις, στον έκτο κύκλο. Το ζευγάρι χωρίζει εξαιτίας υπερφυσικών επιπτώσεων στο τέλος του 5ου κύκλου και αργότερα επανενώνεται στον έκτο κύκλο. Στο τελευταίο επεισόδιο της σειράς φαίνονται να έχουν και μία κόρη, πολλά εγγόνια και γερνούν μαζί. Το ιστορικό των σχέσεων της Φοίβης περιλάμβανε πολλά ραντεβού στους πρώτους δύο κύκλους, και μία βασανιστική σχέση με τον μισό δαίμονα-μισό άνθρωπο Κόουλ Τέρνερ στους 3ο, 4ο και 5ο κύκλο. Είχαν ένα ταραχώδη γάμο στον τέταρτο κύκλο, και στον πέμπτο έπαιζε τον ρόλο ενός άγριου πρώην. Η Φοίβη είχε πολυάριθμους θανάσιμους εραστές στους επακίολουθους κύκλους μέχρι που γνώριζε τον Κούπ, τον θεό Έρωτα στον 8ο κύκλο, τον οποίο παντρεύεται και με τον οποίο αποκτάει τρία παιδιά. Η Πέιτζ, όπως και η Φοίβη, είχε πολλούς θανάσιμους εραστές, και μία ατυχή σχέση με τον ασταθή πράκτορα του FBI, Κάιλ Μπρόντι στον έβδομο κύκλο. Στον όγδοο κύκλο, αρραβωνιάζεται με τον θνητό αξιωματικό αποφυλάκισης, Χένρι Μισέλ, τον οποίο παντρεύεται και αποκτούν μαζί τρία παιδιά. Η σειρά ολοκληρώνεται με τη σκηνή της μικρής εγγονής της Πάιπερ, η οποία κλείνει τη κεντρική πόρτα του αρχοντικού των Χάλιγουελ απλά κοιτάζοντάς την, εννοώντας έτσι τη συνέχεια της "μαγικής" παράδοσης της οικογένειας.
Προύντενς (Πρου) Χάλιγουελ
Ήταν η μεγαλύτερη Μαγευτική και πάντα θεωρούνταν ως η πιο γενναία και η πιο δυνατή από τις τέσσερις αδερφές. Οι μαγικές δυνάμεις της είχαν σχέση με το μυαλό και την κίνηση: να μετακινεί αντικείμενα ή όντα με το μυαλό της (αργότερα με τα χέρια της) και την ικανότητα να προβάλλει τον εαυτό της μέσω της αστρικής μορφής. Εκτός από αυτές τις δυνάμεις, η Πρου κατείχε και τις βασικές δυνάμεις μιας μάγισσας: την ικανότητα να γράφει ξόρκια, να παρασκευάζει φίλτρα και να ανιχνεύει για χαμένα αντικείμενα ή ανθρώπους. Μπορούσε επίσης να αποκτήσει πρόσβαση στην «Δύναμη Των Τριών», την κοινή δύναμη των Μαγευτικών. Η Πρου δούλεψε ως μια επιτυχημένη φωτογράφος, μια καριέρα που ήθελε να την ακολουθήσει από μικρή, αλλά τα παράτησε για να αφοσιωθεί στο πεπρωμένο της. Παρά τις εντυπωσιακές και αξιοθαύμαστες δυνάμεις της αλλά και την κοφτερή νοημοσύνη της, η Πρου δολοφονήθηκε στις 17 Μαΐου 2001, στο ίδιο της το σπίτι, από τον προσωπικό δολοφόνο της Πηγής Όλου του Κακού, τον Σαξ, και που προσωρινά «χώρισε» την Δύναμη των Τριών. Για χρόνια, οι αδερφές της πίστευαν ότι ζούσε ευτυχισμένα στην επόμενη ζωή μαζί με την μητέρα τους και την γιαγιά τους, αλλά τελικά μάθανε ότι η Πρου είχε μετενσαρκωθεί.
Πάιπερ Χάλιγουελ
Η Πάιπερ Χάλιγουελ είναι η μεγαλύτερη Μαγευτική μετά τον θάνατο της μεγαλύτερης αδερφής της, της Πρου. Είναι η γυναίκα του Λίο Γουάιατ και η μητέρα των τριών παιδιών τους: Γουάιατ, Κρις και Μελίντα Χάλιγουελ. Μετά τον θάνατο της Πρου, η Πάιπερ θεωρείται ως η πιο δυνατή από τις τρεις αδερφές. Οι δυνάμεις της έχουν σχέση με την χειραγώγηση των μορίων: να τα επιβραδύνει στο σημείο όπου τα παγώνει, και να τα επιταχύνει στο σημείο όπου επιφέρει θερμότητα ή να προκαλεί εκρήξεις. Εκτός από αυτές τις δυνάμεις, η Πάιπερ κατέχει και τις βασικές δυνάμεις μιας μάγισσας: την ικανότητα να γράφει ξόρκια, να παρασκευάζει φίλτρα και να ανιχνεύει για χαμένα αντικείμενα ή ανθρώπους. Μπορεί επίσης να αποκτήσει πρόσβαση στην «Δύναμη Των Τριών», την κοινή δύναμη των Μαγευτικών. Η Πάιπερ δουλεύει ως σεφ στο ίδιο της το εστιατόριο, που το ονόμασε «Των Χάλιγουελ», μια αναφορά στην οικογένειά της. Πρωτοάνοιξε το εστιατόριό της το 2008, αφού έκλεισε το μπαρ της, «Π3».
Φοίβη Χάλιγουελ
Η Φοίβη Χάλιγουελ είναι η μεσαία αδερφή των Μαγευτικών αφού πέθανε η μεγαλύτερη αδερφή της, η Πρου, και την ανακάλυψη της νεότερης ετεροθαλής αδερφή της, την Πέιτζ. Είναι η γυναίκα ενός Έρωτα που ονομάζεται Κουπ και η μητέρα των παιδιών τους: Π.Τζ. (Προύντενς Τζόνα), Πάρκερ και Πέιτον Χάλιγουελ. Ήταν κάποτε έγκυος και έχασε ένα γιο ενώ ήταν παντρεμένη με τον πρώην άντρα της, Κόουλ Τέρνερ.
Η Φοίβη συχνά θεωρείτο από τους δαίμονες (στο παρελθόν) ως η πιο αδύναμη από τις Μαγευτικές, επειδή οι αρχικές δυνάμεις της είχαν την τάση να είναι παθητικές και όχι ενεργές. Παρ'όλα αυτά, διαρκώς τους διέψευδε με τις τρομερές δεξιότητές της στις πολεμικές τέχνες και το αξιοσημείωτο ταλέντο της στο να φτιάχνει ξόρκια.
Οι μαγικές δυνάμεις της σταδιακά εξελλίσονταν, φτάνοντας στο σημείο να περιλαμβάνονταν και επικίνδυνες επιθετικές όψεις, που θα μπορούσαν να συναγωνιστούν μόνο με τις δυνάμεις των αδελφών της: Προμήνυμα, Αιώρηση, Εμβίωση και Ψυχική Αντανάκλαση. Εκτός από αυτές, η Φοίβη κατέχει και τις βασικές δυνάμεις μιας μάγισσας: την ικανότητα να γράφει ξόρκια (που είναι και η ειδικότητά της), να παρασκευάζει φίλτρα και να ανιχνεύει για χαμένα αντικείμενα ή ανθρώπους. Τελευταίο αλλά εξίσου σημαντικό, η Φοίβη μπορεί να αποκτήσει πρόσβαση στην «Δύναμη Των Τριών», την κοινή δύναμη των Μαγευτικών.
Πέιτζ Μάθιους
Η Πέιτζ Μάθιους είναι η νεότερη αδερφή των Μαγευτικών. Είναι η γυναίκα του Χένρι Μίτσελ και η μητέρα των παιδιών τους: Ταμόρα, Κατ Μίτσελ και ο υιοθετημένος γιος τους Χένρι Τζούνιορ. Η Πέιτζ υιοθετήθηκε από τον κύριο και την κυρία Μάθιους αφού την άφησαν (οι βιολογικοί γονείς της) στην τοπική εκκλησία λίγο μετά την γέννησή της. Γνώρισε τις ετεροθαλής αδερφές της, Πάιπερ και Φοίβη Χάλιγουελ, το 2001 μετά τον θάνατο της μεγαλύτερης αδερφής της, Πρου Χάλιγουελ.
Αφού είναι κόρη μιας μάγισσας και ενός Λευκού Φύλακα, η Πέιτζ είναι η Μαγευτική με τις πιο πολλές δυνάμεις, παρ'όλο που είναι η νεότερη και τελευταία αδερφή που απόκτησε την κληρονομιά μιας Μαγευτικής. Στις δυνάμεις της συμπεριλαμβάνονται: ο Τηλεκινητικός Διακτινισμός, ο Διακτινισμός, η Θεραπεία και η ικανότητα να δημιουργεί μια Διακτινιτική Ασπίδα. Επιπροσθέτως, κατέχει και τις βασικές δυνάμεις μιας μάγισσας: την ικανότητα να γράφει ξόρκια, να παρασκευάζει φίλτρα και να ανιχνεύει για χαμένα αντικείμενα ή ανθρώπους, μαζί με άλλες τυπικές δυνάμεις των Λευκών Φυλάκων. Επιπλέον, η Πέιτζ μπορεί να αποκτήσει πρόσβαση στην «Δύναμη Των Τριών», την κοινή δύναμη των Μαγευτικών που αυξάνει τις δυνάμεις τους.
Το Βιβλίο των Σκιών
Στην τηλεοπτική σειρά το Βιβλίο των Σκιών (The Book of Shadows) είναι το βασικό εγχειρίδιο των μαγισσών. Το βιβλίο αυτό το ξεκίνησε η Μελίντα Ουόρεν, η πρώτη μάγισσα της γενιάς των Χάλιγουελ. Το μαγικότερο βιβλίο μαγείας που υπάρχει. Περιέχει όλα τα ξόρκια και τα φίλτρα, και όλες τις πληροφορίες για κάθε μαγικό ον που οι προηγούμενες γενιές είχαν έρθει σε επαφή. Τα περισσότερα από αυτά τα ξόρκια και τα φίλτρα τα πρόσθεσε στο βιβλίο η γιαγιά των Μαγευτικών, Πέννυ Χάλιγουελ. Αποτελεί το χρησιμότερο από τα εργαλεία των τριών αδελφών. Το βιβλίο έχει μόνο του ειδική προστασία από το Κακό. Ωστόσο, υπάρχουν πολλές περιπτώσεις στις οποίες δαίμονες προσπαθούσαν να το ελέγξουν ώστε να έχουν πρόσβαση στη μαγεία του. Βρίσκεται στη σοφίτα, στο μέρος όπου γίνονται οι περισσότερες μάχες εναντίον του κακού. Στο εξώφυλλο απεικονίζεται το παγανιστικό σύμβολο τρίκεντρο (triquetra) που συμβολίζει την ένωση τριών στοιχείων. Το βιβλίο συνεχίζει να γράφεται από τους απογόνους των Χάλιγουελ.
Ο Μαγικός Κρύσταλλος
Ένα ακόμη χρήσιμο εργαλείο των Μαγευτικών είναι ο Μαγικός Κρύσταλλος, ο οποίος βοηθάει στον εντοπισμό ατόμων ή αντικειμένων. Απαραίτητος είναι και ένας χάρτης της περιοχής στην οποία το άτομο ή το αντικείμενο είναι πιθανό να βρίσκεται.
Πρώτος κύκλος
Τρεις αδελφές, η Πρου, η Φοίβη και η Πάιπερ ανακαλύπτουν ξαφνικά πως είναι μάγισσες. Μετά το θάνατο της γιαγιάς τους απομακρύνονται αλλά τώρα είναι η ευκαιρία να σμίξουν ξανά. Μετά την συνάντησή τους στο σπίτι του Σαν Φρανσίσκο ανακαλύπτουν ότι είναι μάγισσες. Πρώτη η Φοίβη συναρπάζεται με αυτήν την ιδέα ενώ ακολουθεί η Πάιπερ και τέλος η πιο δύσπιστη Πρου. Έτσι λοιπόν με όπλο τις δυνάμεις τους αλλά και το Βιβλίο των Σκιών ξεκινούν ένα ατέρμονο ταξίδι ενάντια στο κακό. Μετά απ' αυτό μάγοι,βρυκόλακες και δαίμονες τις κυνηγούν. Αυτές ξεφεύγουν και αποκτούν όνομα στον κόσμο της μαγείας. Η Πρου προσπαθεί να κρατήσει τη σχέση της με τον Άντυ αλλά τελικά χωρίζουν. Ο Άντυ μαθαίνει ότι είναι μάγισσες και γίνεται βοηθός τους. Εν τω μεταξύ η Πάιπερ ερωτεύεται τον Λίο, έναν φύλακα άγγελο, που πρέπει να την καθοδηγεί μαζί με τις αδελφές της. Στο τελευταίο επεισόδιο του κύκλου ο Άντυ πεθαίνει αφήνοντας μια πικρή γεύση στην Πρου.
Δεύτερος κύκλος
Η Πρου είναι συντετριμμένη από το θάνατο του Άντυ αλλά το ξεπερνάει. Η Πάιπερ προσπαθεί για μια σχέση με τον Λίο αλλά τελικά χωρίζουν και αυτή ερωτεύεται τον Νταν. Η Φοίβη γυρίζει στο κολέγιο. Ενώ η φήμη των κοριτσιών εξαπλώνεται στο μαγικό κόσμο, δαίμονες, μάγοι, βρυκόλακες και αλλά μαγικά πλάσματα τις κυνηγούν. Η Πάιπερ διαλέγει τον Λίο από τον Νταν και για μια περίοδο ο Λίο είναι άνθρωπος μέχρι που ξαναπαίρνει τα φτερά του για να σώσει τη Πάιπερ η οποία είχε αρρωστήσει. Οι αδελφές ανακαλύπτουν ότι υπάρχει ιεραρχία στους δαίμονες(και σε άλλα πλάσματα του σκότους) με πολύ υψηλές θέσεις να κατέχει η Πηγή, το Συμβούλιο, η Τριάδα και ο Λίτβακ. Ο κύκλος τελειώνει με την Πάιπερ και τον Λίο να κάνουν ένα ταξίδι στον κόσμο του Λίο.
Τρίτος κύκλος
Ο Λίο και η Πάιπερ προσπαθούν να παντρευτούν αλλά οι Γηραιοί δεν το επιτρέπουν και παίρνουν τον Λίο μακριά της. Στη ζωή της Φοίβης μπαίνει ο Κόουλ, ένας δαίμονας (η Φοίβη δεν το ξέρει αρχικά) που έχει σταλθεί από την Τριάδα για να σκοτώσει τις μάγισσες. Ο Κόουλ είναι μισός δαίμονας και μισός άνθρωπος αφού η μητέρα του ήταν δαίμονας και ο πατέρας του άνθρωπος. Ο Κόουλ προσλαμβάνει πολλούς δαίμονες και στήνει παγίδες για να σκοτώσει τα κορίτσια αλλά αποτυχαίνει γιατί ερωτεύεται τη Φοίβη και για χάρη της σκοτώνει την Τριάδα. Η Φοίβη μαθαίνει ότι είναι δαίμονας και σκηνοθετεί τον θάνατό του. Ο Κόουλ επιστρέφει αλλά τώρα είναι ένας δαίμονας που δουλεύει για το Καλό προκαλώντας διαμάχες μεταξύ της Πρου και της Φοίβης. Οι Μαγευτικές σώζουν τους Γηραιούς και αυτοί αφήνουν επιτέλους την Πάιπερ και τον Λίο να παντρευτούν. Η Πάιπερ και ο Λίο παντρεύονται όμως μια ομάδα δαιμόνων κάνουν τον Κόουλ κακό κάνοντας έτσι τη Φοίβη να πέσει σε κατάθλιψη αρχικά αλλά μετά η Φοίβη τον σώζει. Στο τέλος του κύκλου η αλήθεια, ότι τα κορίτσια είναι μάγισσες, αποκαλύπτεται.Οι αδερφές καταφέρνουν με την βοήθεια της Πηγής και του μάγου Τέμπους να γυρίσουν πίσω τον χρόνο και να κρατήσουν έτσι κρυφή την ύπαρξη του κόσμου της μαγείας και την αληθινή τους ταυτότητα ωστόσο η Πρού πεθαίνει από έναν Δαίμονα τον (Σάξ) που είναι ο προσωπικός δολοφόνος της πηγής.
Τέταρτος κύκλος
Η Πρου πεθαίνει επειδή ο Λίο δεν πρόλαβε να την γιατρέψει και πάνε στην κηδεία της. Παράλληλα, η Δύναμη των Τριών ενώνεται εκ νέου. με την παρουσία της Πέιτζ. Ο Κόουλ σκοτώνει την Πηγή και παίρνει την θέση του ο Κόουλ. Μετά από σκληρές μάχες τα κορίτσια τελικά εξοντώνουν την Πηγή και παίρνει την θέση της ο Κόουλ ο οποίος στη συνέχεια εξόντωνε επίσης από τις αδερφές ωστόσο στο τελευταίο επεισόδιο αυτός καταφέρνει και επιστρέφει στην ζωή.
Πέμπτος κύκλος
Μετά την αποκάλυψη στο τέλος του τέταρτου κύκλου, ότι η Πάιπερ είναι έγκυος, οι περιπέτειες δε σταματούν. Από το πρώτο επεισόδιο ανακαλύπτουμε ότι το μωρό χρησιμοποιεί ήδη μαγεία, όπως, για παράδειγμα, την ασπίδα του. Αφού γεννηθεί, ανακαλύπτουμε ότι το μωρό δεν είναι κορίτσι όπως περιμέναμε (αφού όλες οι γενιές ήταν κορίτσια) αλλά αγόρι το οποίο θα πάρει το όνομα Ουάιατ. Οι αδελφές αναγκάζονται να εξοντώσουν τον Κόουλ για ακόμα μια φορά, παρόλο που ο Κόουλ είναι πραγματικά ερωτευμένος με τη Φοίβη, η οποία δεν το καταλαβαίνει ποτέ. Στο τελευταίο επεισόδια ένας Λευκός Φύλακας, ο Κρις, έρχεται από το μέλλον για να σώσει τις αδελφές, και να τις βοηθήσει να νικήσουν τους Τιτάνες.
Έκτος κύκλος
Τώρα που ο Λίο είναι Γηραιός, είναι φυλακισμένος σε ένα νησί. Οι αδελφές, με τη βοήθεια του Κρις, σώζουν τον Λίο. Ανακαλύπτεται ότι ο Κρις έχει δυνάμεις πέρα απ' αυτές των Λευκών Φυλάκων. Προς τα μέσα του κύκλου, αποκαλύπτεται πως ο Κρις είναι γιος της Πάιπερ και του Λίο ο οποίος ήρθε από το μέλλον για να το αλλάξει, να σώσει τον Ουάιατ από τις δυνάμεις του σκότους. Η Πάιπερ μένει έγκυος στον Κρις και την μέρα που αυτός γεννιέται ο μελλοντικός Κρις σκοτώνεται. Οι Μαγευτικές σε αυτό τον κύκλο έρχονται αντιμέτωπες με τον διευθυντή της Σχολής Μαγείας, που θέλει να πάρει τον Ουάιατ και κατά λάθος μπλέκονται με έναν παράλληλο κόσμο.
Έβδομος κύκλος
Στον έβδομο κύκλο οι αδελφές έρχονται αντιμέτωπες με τους Άβαταρς, οι οποίοι προσπαθούν να δημιουργήσουν την Ουτοπία στον αληθινό κόσμο και αυτό μπορούν να το κάνουν μόνο με τη βοήθεια των Μαγευτικών. Το σχέδιο τους τελικά αποτυγχάνει όταν το Βιβλίο των Σκιών θυμίζει στις αδελφές όλες τις απώλειες που είχαν τα τελευταία χρόνια. Ο Μπρόντι, ο αστυνομικός που ήταν με την Πέιτζ πεθαίνει και γίνεται Λευκός Φύλακας. Οι αδελφές αντιμετωπίζουν και τον Ζανκού, έναν παντοδύναμο δαίμονα. Όταν τελικά τον εξοντώνουν βρίσκουν την ευκαιρία να ξεκινήσουν μια καινούρια ζωή μακριά από τον κόσμο της μαγείας. Μεταμορφώνονται και βρίσκουν άλλα ονόματα, προσπαθώντας να ανακαλυφθούν μόνο από τον μπαμπά τους και τον Ντάριλ.
Όγδοος κύκλος
Έχοντας προβλήματα με τις καινούριες ταυτότητές τους, οι αδελφές τελικά ανακοινώνουν πως είναι ζωντανές και συνεχίζουν να πολεμούν το κακό. Έρχονται αντιμέτωπες με την Πηγή για μια ακόμη φορά και βγαίνουν πάλι νικήτριες. Πρέπει επίσης να καθοδηγήσουν μια καινούργια μάγισσα, την Μπίλι. Η Μπίλι αργότερα βρίσκει την χαμένη αδελφή της, την οποία είχαν απαγάγει δαίμονες όταν ήταν μικρό κορίτσι. Λίγο καιρό μετά την αρχή του κύκλου ο Άγγελος της Μοίρας παίρνει τον Λίο λέγοντας ότι θα επιστρέψει όταν οι αδελφές θα έχουν νικήσει την Απόλυτη Δύναμη, σε μια μάχη που δεν μοιάζει σε τίποτα με τις άλλες. Το γεγονός ότι η Μπίλι και η Κρίστι έρχονται σε επαφή δεν είναι τυχαίο γεγονός, αλλά σχέδιο της Τριάδας, επειδή αυτές οι δύο είναι η Απόλυτη Δύναμη. Στο τέλος, με το θάνατο της Κρίστι, ο Λίο επιστρέφει και βλέπουμε τι θα γίνει στο μέλλον. Τελικά η Μπίλι τάσσεται με το πλευρό των Μαγευτικών μετά το θάνατο της αδελφής της. Η Πάιπερ θα αποκτήσει, με το Λίο, τρίτο παιδί, μία κόρη. Η Φοίβη ερωτεύεται τον Κουπ τον άντρα που της έστειλαν οι Γηραιοί για να γνωρίσει τον πραγματικό έρωτα και αυτός τρελός για αυτήν της ζητά να παντρευτούν και εκείνη δέχεται και αποκτούν μαζί 3 κόρες που θα γίνουν και οι μελλοντικές Μαγευτικές. Η Πέιτζ με τον Χένρι αποκτούν και αυτοί τρία παιδιά, ένα γιο και δύο κόρες.
DVD
Όλοι οι κύκλοι της σειράς έχουν κυκλοφορήσει σε VHS και DVD με μεγάλη εμπορική επιτυχία, ενώ το 2008 κυκλοφόρησαν και σε έκδοση boxset, το οποίο περιέχει τις κασετίνες με όλους τους κύκλους. Τα DVD δεν περιέχουν πρόσθετο υλικό με εξαίρεση το πακέτο του 8ου κύκλου, που εμπεριέχει διάφορα μίνι ντοκιμαντέρ και συνεντεύξεις για τη σειρά.
Κυκλοφορεί, επίσης, ένα πακέτο το οποίο έχει τα DVD και των 8 κύκλων και έχει τη μορφή του Βιβλίου των Σκιών με αληθινές σελίδες αλλά και με σελίδες περίληψης των επεισοδίων, ενώ στην Αγγλία κυκλοφορούν άλλα πακέτα όπως ένα μπαούλο με τα DVD ή ένα μικρό κουτί.
Reboot σειράς
Στις 25 Ιανουαρίου του 2018, το αμερικανικό κανάλι The CW έδωσε το πράσινο φως να γυριστεί ο πιλότος του reboot. Την παραγωγή ανέλαβε η Jennie Snyder Urman, δημιουργός της σειράς Jane the Virgin, η οποία προβάλλεται από το ίδιο κανάλι. Η σειρά ξεκίνησε να προβάλλεται στις 14 Οκτωβρίου του 2018, 20 χρόνια μετά την πρεμιέρα της αρχικής σειράς. Η σειρά μεταδίδεται κάθε Κυριακή βράδυ και έχει ανανεωθεί για δεύτερο κύκλο για τη σεζόν 2019-2020.
Άλλα μέσα
Παράλληλα με τη σειρά, δημιουργήθηκε μία επέκταση της ιστορίας των Μαγισσών σε άλλα μέσα, όπως λογοτεχνικά βιβλία, κόμικς, περιοδικά, επιτραπέζια παιχνίδια και ένα βιντεοπαιχνίδι, τα οποία αποτελούν το Charmed Universe.
Λογοτεχνία
Μερικά από τα πιο γνωστά και εμπορικά βιβλία της σειράς:
Κόμικς
Στις 15 Μαρτίου 2010, η Zenescope Entertainment ανακοίνωσε ότι αγόρασε τα δικαιώματα από το CBS Consumer Products για την έκδοση βιβλίων κόμικς και εικονογραφημένων μυθιστορημάτων βασισμένα στη σειρά. Η πρώτη διαφήμιση για τη σειρά των κόμικς ήταν μία αφίσα με το σύμβολο του τρίκεντρου και τη λεζάντα «Τα κορίτσια επέστρεψαν». Η σειρά των κόμικς αποτελεί ουσιαστικά τη συνέχεια της σειράς, μετά τον 8ο κύκλο. Είναι αυθεντικές ιστορίες, σε πολλές από τις οποίες συμμετέχει και ο χαρακτήρας της Πρου. Οι δύο συγγραφείς είναι ο Paul Ruditis και ο Raven Gregory. Η εικονογράφηση είναι του Dave Hoover και του Eric Basaldua.
Το πρώτο δελτίο Τύπου υποδηλώνει ότι το κόμικς Charmed, βασισμένο στο δημοφιλές franchise της τηλεοπτικής σειράς, θα ήταν μία προσθήκη στις προϋπάρχουσες «αισθησιακές και δυναμικές ηρωίδες» του εκδοτικού οίκου. Ο υπεύθυνος έκδοσης Ralph Tedesco ανακοίνωσε επίσης ότι «το κλειδί της επιτυχίας είναι η επίτευξη ισορροπίας στη δημιουργία μιας καινούργιας ιστορίας βασισμένη πάνω στα πρόσωπα που αγάπησαν οι τηλεθεατές της σειράς, χωρίς όμως να απομακρύνει αναγνώστες κόμικς της Zenescope που δεν έχουν παρακολουθήσει τη σειρά».
Βιντεοπαιχνίδι
Η Fox Interactive δημιούργησε το βιντεοπαιχνίδι πλατφόρμας Charmed: The Game, βασισμένο στην τηλεοπτική σειρά. Το παιχνίδι κυκλοφόρησε από την InFusion σε Ευρώπη και τη Κίνα το 2003 και στη βόρεια Αμερική το Σεπτέμβριο του 2004. Ο παίκτης μπορεί να επιλέξει ποια Μαγευτική θα χειρίζεται, με σκοπό να σώσει τις υπόλοιπες αδερφές της από την Πηγή του Κακού. Το πρόσωπο αυτού του δαίμονα οπτικοποιείται για πρώτη φορά στο βιντεοπαιχνίδι, προτού φανερωθεί στη σειρά. Τοποθετείται χρονικά στο πρώτο μέρος του 4ου κύκλου, πριν την εξολόθρευση της Πηγής στο επεισόδιο Charmed and Dangerous και μετά την είσοδο της Πέιτζ στη σειρά.
Charmed Academia
Το Charmed Αcademia είναι μια υποκατηγορία του ακαδημαϊκού πεδίου μελέτης των πολιτιστικών σπουδών που σχετίζεται με τις θεωρίες που προκύπτουν από τη σειρά και τα βιβλία σχετικά με θεματικές όπως η δαιμονολογία, η φιλοσοφία, η ανθρωπολογία, η θεολογία, ο υπαρξισμός κλπ. Επίσης, ερευνά θέματα που σχετίζονται με το φύλο όπως εκφράζεται μέσα από το περιεχόμενο της τηλεοπτικής σειράς Οι Μάγισσες και σε μικρότερο βαθμό από τα μυθιστορήματα που ακολούθησαν. Τέτοιο έργο αφορά τη διεπιστημονική μελέτη όσων διαδραματίζονται στον εικονικά πλασμένο κόσμο των Μαγισσών, όπως αυτός οπτικοποιείται στη σειρά.
Από την έναρξη της σειράς, οι Μάγισσες έχουν αποτελέσει αντικείμενο ενδιαφέροντος για τους μελετητές της μαζικής κουλτούρας. Η σειρά έχει αναλυθεί και μελετηθεί από διάφορους συγγραφείς από διαφορετικές οπτικές. Ψυχολόγοι και ψυχαναλυτές έχουν αναφερθεί σε ψυχολογικά και φιλοσοφικά συμπεράσματα που προκύπτουν από τη σειρά με τη χρήση θεματικών όπως θρησκευτική ηθική και ο συσχετισμός του υπερφυσικού και της μυθολογίας με την πραγματικότητα. Υπάρχουν επίσης κοινωνικές θεματικές στη σειρά που σχετίζονται με τομείς όπως ο φεμινισμός και η σεξουαλικότητα, ιδίως λόγω του ότι η σειρά επικεντρώνεται σε τρεις πανίσχυρες και δυναμικές γυναίκες, που δρουν ανεξάρτητες.
Οι Μάγισσες έχουν χρησιμοποιηθεί ως αντικείμενο πανεπιστημιακής έρευνας, ειδικά στην κατηγορία των σπουδών τηλεόρασης και μέσων και στη μελέτη του φεμινισμού στη σύγχρονη λαϊκή κουλτούρα. Παράδειγμα αποτελεί το δοκίμιο της M. D. Meyer με τίτλο "The process of developmental empowerment in Charmed: Implications of a television narrative on third-wave feminism, witchcraft, and disempowerment" («Η διαδικασία της αναπτυσσόμενης χειραφέτησης στις Μάγισσες: Συμπεράσματα μιας τηλεοπτικής αφήγησης για τον σύγχρονο φεμινισμό, τη μαγεία και την αποδυνάμωση»), το οποίο απέφερε στη συγγραφέα βραβείο πιστοποίησης για τη μελέτη της στις φεμνιστικές σπουδές από το Πανεπιστήμιο του Οχάιο το 2004. Άλλο παράδειγμα είναι η διατριβή της Maria D. DeRose, διδάκτωρος του τμήματος Φιλοσοφίας του Bowling Green State University, με τίτλο "Searching for Wonder Women: Examining Women's Non-Violent Power in Feminist Science Fiction" ("Αναζητώντας τις Τέλειες Γυναίκες: Εξετάζοντας τη μη βίαιη δύναμη των γυναικών στην επιστημονική φαντασία"), το οποίο εξετάζει το ρόλο της βίας σε ταινίες ή σειρές επιστημονικής φαντασίας που σχετίζονται με το φεμινισμό, με μία θεματική αναφορά στις "υπερβατικές ηρωίδες του Charmed".
Οδηγοί
Μερικά από τα βιβλία και τους οδηγούς καθοδήγησης που έχουν κυκλοφορήσει, είναι τα The Book of Shadows: The Unofficial Guide to Charmed (2000), Totally Charmed: Demons, Whitelighters And the Power of Three (2005), Triquetra: The Unofficial and Unauthorized Guide to Charmed (2006),και Investigating Charmed: The Magic Power of TV (2007).
Παραπομπές
Κατηγορία:Αμερικανικές τηλεοπτικές σειρές Κατηγορία:Τηλεοπτικές σειρές των CBS Television Studios Κατηγορία:Άγγελοι στην ποπ κουλτούρα Κατηγορία:Φεμινιστικά έργα Κατηγορία:Τηλεοπτικές σειρές του The WB
Ρούβλι
Το ρούβλι (Ρωσικά рубль) είναι το νόμισμα της Ρωσίας, της Λευκορωσίας, Υπερδνειστερίας και των δύο δημοκρατιών, της Αμπχαζίας και της Νότιας Οσσετίας. Στο παρελθόν υπήρξε της Σοβιετικής Ένωσης, Ρωσικής Σοβιετικής Ομοσπονδιακής Σοσιαλιστικής Δημοκρατίας, Ουκρανίας, Τατζικιστάν, Λετονίας και της Ρωσικής Αυτοκρατορίας. Ένα ρούβλι διαιρείται σε 100 Καπίκια (Ρωσικά копейки).
Αξίες νομισμάτων/χαρτονομισμάτων
5 ρουμίων (διακόπηκε, αλλά είναι ακόμα σε χρήση), 10 ρουβλίων, 50 ρουβλίων, 100 ρουβλίων, 200 ρουβλίων, 500 ρουβλίων, 1000 ρουβλίων, 2000 ρουβλίων και 5000 ρουβλίων.
1 καπίκι, 5 καπίκια, 10 καπίκια, 50 καπίκια, 1 ρούβλι, 2 ρουβλίων, 5 ρουβλίων και 10 ρουβλίων (συνήθως χαραγμένα με κάποια ξεχωριστά εμβλήματα για κάποια ιστορικά γεγονότα, όπως οι επέτειοι των πόλεων).
Σε κυκλοφορία
Κατηγορία:Νομίσματα Κατηγορία:Οικονομία της Ρωσίας Κατηγορία:Αμπχαζία Κατηγορία:Νότια Οσσετία
Διονύσιος Τσερώνης
Ο Διονύσιος Τσερώνης (1915 - 13 Μαρτίου 1999) ήταν Έλληνας πολιτικός, ο οποίος διετέλεσε δήμαρχος Πατρέων.
Βιογραφία
Γεννήθηκε στην Πάτρα, με απώτερη καταγωγή τα Λεχαινά, το 1915. Μαθήτευσε στην Λεόντειο σχολή και στη συνέχεια σπούδασε νομικά. Ανέπτυξε πλούσια επιχειρηματική δραστηριότητα.
Διορίστηκε δήμαρχος από τη Χούντα τον Αύγουστο του 1967. Ανακατασκεύασε το δημοτικό μέγαρο, προετοίμασε την ανέγερση του νέου βρεφοκομείου και την ανακαίνιση του Δημοτικού θεάτρου και κατέγραψε και φωτογράφισε όλα τα παλιά διατηρητέα κτίρια της πόλης. Ιδιαίτερη φροντίδα έδωσε στο ίδρυμα Μέριμνα και κυρίως στο θέμα της κοινωνικής μέριμνας και αποκατάστασης των παιδιών του κέντρου αυτού. Παραιτήθηκε στις 19 Ιανουαρίου του 1970.
Στις 25 Ιανουαρίου 1968, ως δήμαρχος Πατρέων, ανέλαβε προσωρινά πρόεδρος της Παναχαϊκής Γ.Ε. όταν η Χούντα απαίτησε την καθαίρεση του προηγούμενου πρόεδρου και ανάληψη της προεδρίας από τον Δήμαρχο.
Απεβίωσε στις 13 Μαρτίου του 1999. Ήταν παντρεμένος με την Καλλιόπη Πράτσικα, της γνωστής πατρινής οικογένειας των γαιοκτημόνων, και είχε 3 παιδιά.
Βιβλιογραφία - Πηγές
Κατηγορία:Δήμαρχοι Πατρών Κατηγορία:Παναχαϊκή Γ.Ε.
Ριφ Ντιμάσκ
Το Κυβερνείο Ριφ Ντιμάσκ (αραβικά: محافظة ريف دمشق) είναι ένα κυβερνείο της Συρίας. Έχει έκταση 18.032 τ.χλμ. και πληθυσμό 2.744.000 κατοίκων (2010). Πρωτεύουσα είναι η Δαμασκός.
Γεωγραφία
Το Ριφ Ντιμάσκ βρίσκεται νοτιοδυτικά της Συρίας. Συνορεύει στα βόρεια με το Χομς, στα βορειοδυτικά με το Κουνέιτρα, στα κεντρο-δυτικά με το Ιντλίμπ, στα νοτιοδυτικά με την Ας Σουγουαΰντα, στα βόρεια με την Τουρκία και στα νότια με την Ιορδανία. Έχει έκταση 18.032 τ.χλμ.
Επαρχίες
Το Ριφ Ντιμάσκ διαιρείται σε 9 επαρχίες:
Εξωτερικοί σύνδεσμοι
Ριφ Ντιμάσκ
Δημήτριος Βότσης (δήμαρχος Πατρέων)
Ο Δημήτριος Βότσης (1848-1917) ήταν βουλευτής & δήμαρχος Πατρέων.
Βιογραφία
Γεννήθηκε στην Πάτρα το 1847 αλλά η καταγωγή της οικογένειάς του ήταν από την Παραμυθιά της Ηπείρου. Ήταν γιος του Αθανασίου και της Ελένης Βότση, οι οποίοι ήταν από τους πρώτους οικιστές της πόλης μετά από την σχεδόν ερημοποίηση της κατά την Επανάσταση. Σπούδασε νομικά και αργότερα άσκησε την δικηγορία στην Πάτρα. Παράλληλα υπήρξε πάρεδρος του Πρωτοδικείου Πατρών.
Το 1891 εξελέγη δημοτικός σύμβουλος και διετέλεσε πρόεδρος του Δημοτικού Συμβουλίου. Το 1895 εκλέχτηκε βουλευτής με τον συνδυασμό του Αχιλλέα Γεροκωστόπουλου. Το 1899 εκλέχτηκε δήμαρχος Πατρέων ενώ επανεκλέχτηκε για άλλες δύο θητείες, το 1903 & το 1907. Η τελευταία του θητεία παρατάθηκε μέχρι το 1914 λόγω των Βαλκανικών Πολέμων. Με την λήξη της θητείας του, το 1914, ξαναέθεσε υποψηφιότητα για την δημαρχία χωρίς όμως επιτυχία αυτήν τη φορά, καθώς συγκέντρωσε λιγότερες ψήφους από τον αντίπαλό του Δημήτριο Ανδρικόπουλο Μπουκαούρη.
Επι ημερών του ξεκίνησε η ανέργεση του νέου Ιερού Ναού του Αγίου Ανδρέα, όταν ως βουλευτής εισηγήθηκε το θέμα στο κοινοβούλιο και το 1908 θεμελιώθηκε παρουσία του βασιλιά Γεωργίου Α´. Ίδρυσε τα δημοτικά σφαγεία στην Ακτή Δυμαίων, αγόρασε το σημερινό Δημαρχιακό μέγαρο αντί 121.000 δραχμών, ανήγειρε το πτωχοκομείο στην Ακτή Δυμαίων, ρυμοτόμησε τις συνοικίες της πόλης, κατασκεύασε νέα δεξαμενή στο Κάστρο που λειτουργεί ακόμα και σήμερα, το νέο υδραγωγείο, αλλά και υπονόμους μήκους 12 χιλιομέτρων. Αγόρασε τους στρατώνες στην συνοικία Σύνορα που υπάρχουν και σήμερα, φρόντισε για την εμφάνιση και τον εξωραϊσμό της πόλης δεντροφυτεύοντας πλατείες, τοποθέτησε δημοτικούς φανούς, ξεκίνησε την ασφαλτόστρωση των δρόμων που μέχρι τότε ήταν χωμάτινοι και διαρρύθμισε την Πλατεία Όλγας. Έφερε τον ηλεκτρισμό στην Πάτρα το 1902 κατασκευάζοντας το εργοστάσιο αεριόφωτος στην Κρύα Ιτεών και τοποθέτησε τους πρώτους λαμπτήρες στην Πλατεία Γεωργίου Α΄ και στην οδό Μαιζώνος. Το 1902 έφερε το Τραμ στην Πάτρα αντικαθιστώντας τους ιππήλατους σιδηρόδρομους που υπήρχαν με ηλεκτροκίνητους, καθιστώντας την Πάτρα πρώτη ελληνική πόλη στον τομέα αυτόν. Επίσης μείωσε την τιμή παροχής του νερού στους φτωχούς που το πλήρωναν στην μισή σχεδόν τιμή. Κατά την θητεία του η τότε κυβέρνηση επιχείρησε να αφαιρέσει τα έσοδα του Δήμου Πατρέων προς όφελος της, κάτι το οποίο κατάφερε και απέτρεψε ο Βότσης μετά από μεγάλο αγώνα.
Έχει βραβευτεί από την Ιταλική κυβέρνηση με το τιμητικό παράσημο του Χρυσού σταυρού της Σωτήρος για την εκπολιτιστική του δράση.
Απεβίωσε στις 28 Οκτωβρίου του 1917. Ο Δήμος Πατρέων τον τίμησε δίνοντας το ονομά του σε μια οδό της Πάτρας και στήνοντας την προτομή του στην Πλατεία Τριών Συμμάχων. Η προτομή του, ωστόσο, μεταφέρθηκε το 2000 στην πλατεία που υπάρχει στο κάτω μέρος της οδού που φέρει το όνομα του, επί της Λεωφόρου Όθωνος-Αμαλίας.
Γοδεφρείδος Γ΄ του Περς
Ο Γοδεφρείδος Δ΄, γαλλ.: Geoffrei IV comte de Perche (απεβ. 5 Απριλίου 1202) ήταν κόμης του Περς από το 1191 μέχρι το τέλος του.
Βιογραφία
Ήταν γιος του Ροτρού Δ΄ κόμη του Περς και της Ματθίλδης των Μπλουά, κόρης του Θεοβάλδου Β΄ κόμη της Καμπανίας.
Συνόδευσε τον πατέρα του στην Γ΄ Σταυροφορία και συμμετείχε στην Πολιορκία της Άκρας, όπου σκοτώθηκε ο πατέρας του. Επιστρέφοντας από τους Αγίους Τόπους πώλησε και άλλη γη στις μονές, για να αναπληρώσει τα οικονομικά του που είχαν εξαντληθεί από τη συμμετοχή του στη Σταυροφορία. Στη συνέχεια πολέμησε τον Ριχάρδο Α΄ της Αγγλίας κάτω από τη σημαία του Φιλίππου Β΄ της Γαλλίας και το 1194 κατάφερε να ανακτήσει την κώμη τού Μπονμουλέν, που είχε δώσει ο πατέρας του στον Ερρίκο Β΄.
Το 1202 ο Γοδεφείδος Γ΄ και ο αδελφός του Στέφανος αποφάσισαν να συμμετάσχουν στη Δ΄ Σταυροφορία, αλλά ο πρώτος απεβίωσε στο Σουασόν κατά τη διάρκεια της Τεσσαρακοστής, πριν μπορέσει να ξεκινήσει. Στον καθεδρικό ναό του Σαρτρ έγινε μία λειτουργία για την ψυχή του στις 5 Απριλίου· πιθανώς να είναι η ημερομηνία του τέλους του.
Τον Γοδεφρείδο Γ΄ διαδέχτηκε, μετά το τέλος του, ο γιος του Θωμάς ως κόμης του Περς.
Οικογένεια
Η πρώτη σύζυγος του Γοδεφρείδου Γ΄ είναι η Ματθίλδη, για την οποία τίποτε δεν είναι γνωστό.
Η δεύτερη σύζυγός του ήταν η Mατθίλδη των Γουέλφων, κόρη του Ερρίκου του Λέοντα, Γ΄ δούκα της Σαξονίας και ΙB΄ δούκα της Βαυαρίας,. Παντρεύτηκαν το 1189 στη Ρουέν και ο βασιλιάς Ριχάρδος Α΄ ο Λεοντόκαρδος, θείος της νύφης (η Ματθίλδη των Γουέλφων ήταν κόρη του Ερρίκου Β΄ της Αγγλίας και αδελφή του Ριχάρδου Α΄), τους παραχώρησε γη στις επαρχίες Σάφολκ, Έσσεξ και Κεντ, που ανήκαν προηγουμένως στον Ερρίκο του Έσσεξ. Ο Γοδεφρείδος Γ΄ και η δεύτερη σύζυγός του Mατθίλδη είχαν παιδιά:
Βιβλιογραφικές αναφορές
Κατηγορία:Οίκος του Σατωντάν και του Περς
Κύνος (μυθολογία)
Στην ελληνική μυθολογία με το όνομα Κύνος είναι γνωστός ο επώνυμος ήρωας της πόλης Κύνου, στην περιοχή Οπουντία Λοκρίδα της Φθιώτιδας, δηλαδή το πρόσωπο εκείνο που έδωσε το όνομά του στην πόλη (η οποία αναφέρεται στην Ιλιάδα). Αναφέρεται ότι ο Κύνος ήταν γιος του Οπούντος ή του Λοκρού και πατέρας της Λάρυμνας.
Πηγές
Κυνος
Βομβαρδισμός του Φράμπολ
Ο βομβαρδισμός
Σύμφωνα με τον Πολωνό δημοσιογράφο Πάβεου Πούζιο και τον ντόπιο ιστορικό Ρίσαρντ Γιασίνσκι, καμία μονάδα του Πολωνικού Στρατού δεν ήταν τοποθετημένη στο Φράμπολ και η πόλη δεν είχε στρατιωτικές εγκαταστάσεις. Η Luftwaffe πιθανότατα επέλεξε το Φράμπολ για πειραματικό βομβαρδισμό, καθώς η πόλη είχε μια εκτεταμένη πλατεία αγοράς με σχέδιο πλέγματος, καθιστώντας το σαν μεγάλο στόχο και δεν υπήρχαν αντιαεροπορικές μονάδες στο Φράμπολ. Στο βιβλίο του 1968, Augen am Himmel (Μάτια στον ουρανό), ο Γερμανός συγγραφέας Βόλφγκανγκ Σράιερ έγραψε: «Το Φράμπολ επιλέχθηκε ως πειραματικό αντικείμενο, επειδή οι δοκιμαστικές βομβών, που πετούσαν με χαμηλή ταχύτητα, δεν απειλούνταν από αντιαεροπορικά πυρά. Επίσης, το κεντρικό δημαρχείο ήταν ένα ιδανικό σημείο προσανατολισμού για τα πληρώματα. Παρατήρησαν την πιθανότητα προσανατολισμού μετά από ορατά σημάδια, καθώς και το μέγεθος του χωριού, αυτό που εγγυώταν ότι οι βόμβες θα πέσουν, όπως και να έχει, στο Φράμπολ. Από τη μία πλευρά θα πρέπει να κάνει πιο εύκολο το σημείωμα του ερευνητή, από τη δεύτερη πλευρά θα πρέπει να επιβεβαιώσουν την αποτελεσματικότητα των μεταχειρισμένων βομβών.» Ο Βρετανός ιστορικός Νόρμαν Ντέιβις γράφει στο Europe at War 1939–1945: No Simple Victory: «Το Φράμπολ επιλέχθηκε εν μέρει επειδή ήταν εντελώς ανυπεράσπιστο, και εν μέρει επειδή το μπαρόκ σχέδιο του δρόμου παρουσίασε ένα τέλειο γεωμετρικό πλέγμα για υπολογισμούς και μετρήσεις».
Το πρώτο γερμανικό αεροπλάνο αναγνώρισης εμφανίστηκε πάνω από το Φράμπολ στις 9 Σεπτεμβρίου 1939, λαμβάνοντας φωτογραφίες αναγνώρισης της τοποθεσίας και μετά, στις 11 και 12 Σεπτεμβρίου, η πόλη βομβαρδίστηκε. Οι πρώτες επιδρομές δεν προκάλεσαν σημαντική ζημιά, αλλά οι επακόλουθοι βομβαρδισμοί στις 13 Σεπτεμβρίου κατέστρεψαν εντελώς την πόλη. Σύμφωνα με τον Ντέιβις, 125 βομβιστές έριξαν 700 τόνους εκρηκτικών κατά τη διάρκεια των βομβαρδισμών, οι οποίοι διήρκεσαν αρκετές ώρες. Επιπλέον, Γερμανοί πιλότοι μαχητικών εκπαιδεύτηκαν σε τεχνικές επίθεσης από αέρος σε κατοίκους που προσπαθούσαν να φύγουν από την πόλη.
Συνέπειες
Μετά τον βομβαρδισμό, στις 18 Σεπτεμβρίου, ένα γερμανικό αεροπλάνο αναγνώρισης εμφανίστηκε ξανά πάνω από το Φράμπολ για να τραβήξει φωτογραφίες της καταστροφής.
Στη λαϊκή κουλτούρα
Ο βομβαρδισμός του Φράμπολ διαδραματίζει σημαντικό ρόλο στο διήγημα «Μικροί Τσαγκάρηδες» του Ισαάκ Μπάσεβις Σίνγκερ.
Ο Σίνγκερ έγραψε επίσης το «Ιστορία των τριών ευχών». στο οποίο η καλλιτέχνης Ιρένε Λίμπλιχ απεικονίζει όμορφα την Αγορά του Φράμπολ, μια άμεση αντανάκλαση των αναμνήσεών της για το Φράμπολ.
Περαιτέρω ανάγνωση
Κατηγορία:Γερμανική εισβολή στην Πολωνία Κατηγορία:Εγκλήματα πολέμου των Ναζί στην Πολωνία Κατηγορία:Στρατηγικοί βομβαρδισμοί στο Β΄ Παγκόσμιο Πόλεμο
Έλλη Ρουσσάκη
Η Έλλη Ρουσσάκη είναι Ελληνίδα πρώην πρωταθλήτρια της κολύμβησης, με πολλές εγχώριες και διεθνείς επιτυχίες κατά τη δεκαετία του ’80. Ξεκίνησε τον αθλητισμό σε ηλικία 5 ετών, στο κολυμβητήριο του Εθνικού Αθηνών κοντά στο Ζάππειο, με προπονητή το Μάκη Χαρίτο, ενώ η κατά τρία έτη μεγαλύτερη αδελφή της, Σοφία, ήταν ήδη κολυμβήτρια. Από τα δεκατέσσερα χρόνια της άρχισε να ασχολείται με το αγωνιστικό στυλ της «πεταλούδας» (200 μ.), όπου παλαιότερα διέπρεψε η αδελφή της, η Χατζοπούλου και η Αλεξία Καπράλου, τις οποίες και διαδέχθηκε. Η καριέρα της τερματίσθηκε το 1991, ενώ τρία χρόνια πριν (1988) είχε μόλις αποτύχει να φτάσει το όριο που είχε θεσπίσει η Κολυμβητική Ομοσπονδία Ελλάδος για τη συμμετοχή στους Ολυμπιακούς Αγώνες της Σεούλ.
Προπονητές
Συνεργάσθηκε με τους τεχνικούς Τέρη Κουτουμάνη, Ντότσεφ (Βούλγαρος, Ομοσπονδιακός) και Καρύδη («Μπέμπη»).
Παραπομπές
Κατηγορία:Έλληνες αθλητές της κολύμβησης
Βορειοανατολική επαρχία (Κένυα)
Γεωγραφία
Η Βορειοανατολική επαρχία συνορεύει στα δυτικά με την Ανατολική επαρχία, στα νότια με την Ακτή, στα βόρεια με την Αιθιοπία και στα ανατολικά με τη Σομαλία. Έχει έκταση 127.358,5 τ.χλμ..
Κοινότητες
Η επαρχία διαιρείται σε 3 κοινότητες:
Δημογραφία
Σύμφωνα με την απογραφή του 2009, η Βορειοανατολική επαρχία είχε 2.310.757 κατοίκους και πυκνότητα 18,14 κατοίκων ανά τ.χλμ.
Δείτε επίσης
Επαρχίες της Κένυας
Βιβή Πρωτόπαππα
Παραπομπές
Κατηγορία:Έλληνες αθλητές της κολύμβησης
Αντώνιος Αντωνόπουλος (πολιτικός)
Ο Αντώνιος Αντωνόπουλος, (Πάτρα 1805 - Πάτρα 26 Ιανουαρίου 1887) ήταν αγωνιστής του 1821 και δήμαρχος Πατρέων.
Βιογραφικά στοιχεία
Γεννήθηκε στην Πάτρα και κατά τη διάρκεια της Επανάστασης πήρε μέρος στην πολιορκία της Πάτρας αλλά και σε πολλές μάχες ακόμα, για τις υπηρεσίες του στον αγώνα τιμήθηκε με τον σταυρό του Τάγματος του Σωτήρος. Ο πατέρας του Δημήτριος, αντιπρόσωπος στην εθνοσυνέλευση της Τροιζήνας, δημογέροντας και αγωνιστής του 1821. Ο αδελφός του ήταν ο Ιωάννης Αντωνόπουλος, ο οποίος είχε διατελέσει δήμαρχος Πάτρας και Υπουργός Δικαιοσύνης.
Το 1847 εκλέχτηκε δήμαρχος Πατρέων αλλά η κυβέρνηση εναντιώθηκε, επειδή ήταν αντιμοναρχικός, και τον καθαίρεσε την ίδια μέρα, παραμένοντας έτσι στον δημαρχιακό θώκο μόλις για μια ημέρα. Έτσι στην θέση του διορίστηκε ο Κωνσταντίνος Σκουρλέτης. Εκλεγόταν επί σειρά ετών δημοτικός σύμβουλος από το 1841, ενώ είχε διατελέσει και πρόεδρος του Δημοτικού Συμβουλίου της πόλης.
Απεβίωσε στην Πάτρα στις 26 Ιανουαρίου 1887.
Βιβλιογραφία - Πηγές
Κατηγορία:Δήμαρχοι Πατρών Κατηγορία:Αγωνιστές του 1821 Κατηγορία:Τάγμα του Σωτήρος
Εθνικός Αστέρας
Ο Εθνικός Αστέρας (επίσημη ονομασία: Εθνικός Αστέρας Γ.Α.Ο.) ήταν ελληνικός ποδοσφαιρικός σύλλογος που έδρευε στην Καισαριανή, προάστιο της Αθήνας. Επίσημο έτος ίδρυσης ήταν το 1927, χρώματα το κόκκινο και το λευκό και έμβλημά του το αστέρι. Αγωνιστική έδρα του αποτελούσε το Δημοτικό Γήπεδο Καισαριανής «Μιχάλης Κρητικόπουλος», ενώ παλαιότερα αγωνιζόταν επίσης στο γήπεδο του Α.Ο. Νήαρ Ηστ Καισαριανής.
Ιστορία
thumb|left|180px|Ο Εθνικός Καισαριανής του [[1930, εφ. "Βραδυνή", 6/7/1930.]] Η ιστορία του συλλόγου ξεκινάει το 1927, όταν ιδρύθηκε ο «Εθνικός Καισαριανής». Τρία χρόνια αργότερα, το 1930, ιδρύθηκε ο «Αστέρας Καισαριανής» και το 1943, κατά τη διάρκεια της κατοχής, συγχωνεύτηκαν και δημιουργήθηκε ο «'''Εθνικός Αστέρας Γ.Α.Ο. Καισαριανής'''». Πρώτος πρόεδρος του Εθνικού Αστέρα ορίστηκε ο Στράτος Καλλονιάτης, αντιπρόεδρος ο Τζον Μπαρδής και γενικός γραμματέας ο Σταύρος Ρίτσος.
thumb|left|200px|Ο [[Εθνικός Αστέρας Γ.Α.Ο.|Εθνικός Αστέρας Καισαριανής του 1974.]] Μετά την κατοχή και την συγχώνευση, ο Εθνικός Αστέρας πλέον, αγωνιζόταν επίσημα από την περίοδο 1945-46, στις κατηγορίες του πρωταθλήματος Αθηνών. Την περίοδο 1964-65 και έχοντας στη σύνθεσή του μεταξύ άλλων τoν Σταμάτη Βουρδαμή και προπονητή τον Γιώργο Δαρίβα κερδίζει την άνοδο ως δευτεραθλητής από το τοπικό στην Β' Εθνική κατηγορία, για πρώτη φορά. Στην Β' Εθνική αγωνίστηκε 8 συνεχόμενες χρονιές, από το 1965-66 μέχρι και το 1972-73, όποτε και υποβιβάστηκε εκ νέου στο πρωτάθλημα Αθηνών.
Την περίοδο 1974-75 κατέκτησε το πρωτάθλημα Αθηνών και προκρίθηκε στο ειδικό πρωτάθλημα ανόδου της ΕΠΟ, όπου τερμάτισε στην 1η θέση του 4ου ομίλου αφήνοντας πίσω του τον Α.Π.Σ. Ζάκυνθος και τους Άρη Πατρών, Άρη Αιτωλικού, Όλυμπο Κέρκυρας, Θύελλα Κατσικά και Α.Σ. Μετέωρα Καλαμπάκας και κέρδισε την επιστροφή στην Β΄ Εθνική. Έκτοτε καθιερώθηκε για δεκαετίες στις εθνικές κατηγορίες. Από το 1975-76 μέχρι και το 1982-83 αγωνίστηκε στη Β' Εθνική, όποτε και υποβιβάστηκε. Τα επόμενα χρόνια αγωνίστηκε στην Γ' Εθνική, με εξαίρεση τις περιόδους 1988-89 και 1991-92 που αγωνίστηκε στην Δ' Εθνική.
Το 1996-97 ως πρωταθλητής Νοτίου ομίλου της Γ' Εθνικής κέρδισε την επιστροφή του στην Β' Εθνική και την αμέσως επόμενη, 1997-98, ως τριταθλητής Β' Εθνικής υπό τεχνική ηγεσία του Σπύρου Λιβαθηνού, την ιστορική άνοδο στην Α' Εθνική κατηγορία για πρώτη φορά στην ιστορία του συλλόγου. Στο πρωτάθλημα της Α' Εθνικής αγωνίστηκε 4 συνεχόμενες χρονιές, από τη σεζόν 1998-99 μέχρι και τη σεζόν 2001-02, όποτε και υποβιβάστηκε. Ο πρώτος αγώνας του Εθνικού Αστέρα στην Α΄ Εθνική ήταν στις 23/8/1998 με αντίπαλο τον Άρη εκτός έδρας στο γήπεδο «Χαριλάου» (ήττα με 2-0). Στη συνέχεια, για δέκα χρονιές μέχρι και το 2012, έλαβε συνεχώς μέρος στην Β' Εθνική, όποτε το 2011-12 υποβιβάστηκε και έπειτα ακολούθησε πτωτική πορεία της ομάδας.
Αρχικά, τις επόμενες δύο περιόδους (2012-13 και 2013-14) μετέχει στο πρωτάθλημα της Γ' Εθνικής, οπού όμως παραιτείται και ως εκτούτου από την περίοδο 2014-15 μετέχει στο τοπικό πρωτάθλημα Αθηνών, όπου γνώρισε δύο συνεχείς υποβιβασμούς μέχρι την Γ' κατηγορία. Από την περίοδο 2016-17 αγωνίζεται στην Γ' ΕΠΣΑ. Την περίοδο 2017-2018 πραγματοποιεί την άνοδο στην Β' ΕΠΣΑ.
Το καλοκαίρι του 2022 ο Εθνικός Αστέρας συγχωνεύτηκε με τον Μικρασιατικό Καισαριανής που αγωνιζόταν στην Α' ΕΠΣΑ και μετονομάστηκε σε «Μικρασιατικός Εθνικός Αστέρας Α.Ο. Καισαριανής».
Η αγωνιστική πορεία διαχρονικά
Η διαχρονική αγωνιστική πορεία του Εθνικού Αστέρα Καισαριανής στα επίσημα πρωταθλήματα:
Χρώματα και έμβλημα
Τα επίσημα χρώματα του συλλόγου είναι το ερυθρό και το λευκό και έμβλημά του το αστέρι.
Το έμβλημα με το πέρασμα των χρόνων έχει τυπωθεί σε πολλές παραλλαγές.
Εξωτερικοί σύνδεσμοι
Κατηγορία:Εθνικός Αστέρας Καισαριανής Κατηγορία:Αθλητικοί σύλλογοι Αθήνας Κατηγορία:Ελληνικοί προσφυγικοί αθλητικοί σύλλογοι Κατηγορία:Ιδρύσεις αθλητικών συλλόγων το 1927 Κατηγορία:Ανενεργές ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1927
Μουσείο Εθνικής Αντίστασης Νίκαιας
Το Μουσείο Εθνικής Αντίστασης βρίσκεται στη Νίκαια Αττικής, επί της οδού Π. Τσαλδάρη 185-187.
Δημιουργήθηκε με τη συνεργασία του Δήμου Νίκαιας – Αγ. Ιωάννη Ρέντη, της Περιφερειακής Ενότητας Πειραιάς και με την υποστήριξη της Εταιρείας Διάσωσης Ιστορικών Αρχείων (Ε.Δ.Ι.Α). Περιλαμβάνει σπάνιο υλικό ιστορικών κειμηλίων, πολεμικών τεκμηρίων και αρχειακού υλικού όπως σημαίες, όπλα, φωτογραφικό υλικό, ασυρμάτους, αποκόμματα εφημερίδων και εντύπων εποχής, χειρόγραφα σημειώματα, φωτογραφίες, οπτικοακουστικό υλικό κτλ.
Πηγές
Εθνικης Αντιστασης Μουσειο
Σκάλα του Μιλάνου
Η Σκάλα του Μιλάνου (ιταλικά: Teatro alla Scala, αναφέρεται συχνά La Scala), είναι ένα από τα πιο διάσημα οπερατικά θέατρα στον κόσμο και είναι γνωστό ως Ο ναός της όπερας. Πήρε την ονομασία της από την ομώνυμη πλατεία του Μιλάνου όπου και βρίσκεται, την Piazza della Scala. Τα κύρια καλλιτεχνικά δρώμενα του θεάτρου, είναι η όπερα, οι παραστάσεις μπαλέτου και οι συναυλίες κλασικής μουσικής. Ο Antonio Bernocchi ήταν ο μέγιστος χρηματοδότης για την ανακατασκευή του Teatro alla Scala στο Μιλάνο που επλήγη από τον βομβαρδισμό του πολέμου και ξανάνοιξε "όπως ήταν και όπου ήταν" στις 11 Μαΐου 1946.
Φίλιππος ο Τετράρχης
Ο Φίλιππος ο Τετράρχης ή Ηρώδης Φίλιππος Β΄ (απεβ. 34 μ.Χ.) από την Ηρωδιανή Δυναστεία ήταν τετράρχης της Ιτουραίας & Τραχωίτιδος (4 π.Χ.-34 μ.Χ.).
Σκάλα του Μιλάνου
Ιστορικό
Το θέατρο κατασκευάστηκε κατόπιν εντολής της αυτοκράτειρας Μαρίας Θηρεσίας της Αυστρίας ώστε να αντικαταστήσει το παλαιό θέατρο που στέγαζε την Όπερα του Μιλάνου, το Teatro Regio Ducale, το οποίο καταστράφηκε από πυρκαγιά στις 26 Φεβρουαρίου 1776. Το έργο ανατέθηκε στον διάσημο αρχιτέκτονα Τζουζέπε Πιερμαρίνι και τα επίσημα εγκαίνιά του πραγματοποιήθηκαν στις 3 Αυγούστου 1778, παρουσία του αρχιδούκα Φερδινάνδου των Αψβούργων. Η πρώτη παράσταση που δόθηκε ήταν η όπερα L' Europa riconosciuta του Αντόνιο Σαλιέρι.
Κοφίνου
Η Κοφίνου είναι κοινότητα της επαρχίας Λάρνακας στην Κύπρο.
Πριν το 1974 ήταν ένα αμιγές τουρκοκυπριακό χωριό. Ωστόσο, τώρα κατοικείται εξολοκλήρου από πρόσφυγες. Βρίσκεται 24 χμ. περίπου από τη Λάρνακα.
Φίλιππος ο Τετράρχης
Βιογραφία
Ήταν γιος του Ηρώδη του Μεγάλου και της πέμπτης συζύγου του Κλεοπάτρας. Ήταν ετεροθαλής αδελφός του Ηρώδη Αρχέλαου και του Ηρώδη Αντίπα.
Σκάλα του Μιλάνου
Ιστορικό
Κατά τη διάρκεια του Β' Παγκοσμίου Πολέμου το θέατρο βομβαρδίστηκε, τη νύχτα μεταξύ 15ης και της 16ης Αυγούστου 1943, με αποτέλεσμα να υποστεί σοβαρές βλάβες, ενώ κατέρρευσε η οροφή. Το κτίριο ανοικοδομήθηκε αμέσως, όμως η βιασύνη για την ανοικοδόμηση της στέγης και η αναστήλωση του πολύπλοκου συστήματος δοκών, εμποδίστηκε από την εύρεση πανομοιότυπων με τα πρωτότυπα εξαρτημάτων, με αποτέλεσμα η ακουστική της αίθουσας να είναι χειρότερη απ' ό,τι πριν.
Κοφίνου
Είναι κτισμένη σε υψόμετρο 150 μέτρων και βρίσκεται δίπλα στον παλιό δρόμο Λευκωσίας - Λεμεσού. Στα βορειοανατολικά συνδέεται με το χωριό Μενόγεια και στα νοτιοανατολικά με το χωριό Αλαμινός. Απέχει από τη Λευκωσία περίπου 40 χμ.
Σκάλα του Μιλάνου
Ιστορικό
Με την ευκαιρία της αναστήλωσης, στην οροφή τοποθετήθηκε ένας τεράστιος πολυέλαιος με περίπου 400 λαμπτήρες, κατασκευασμένος από φυσητό γυαλί από τεχνίτες της Βενετίας. Το θέατρο ξανάνοιξε τις πύλες του στις 11 Μαΐου 1946, με ένα κοντσέρτο του Αρτούρο Τοσκανίνι. Μία δεύτερη σημαντική ανακαίνιση έγινε τη διετία 2002 - 2004 η οποία, εκτός των άλλων, επέφερε και μια μικρή αύξηση στη χωρητικότητά του, η οποία σήμερα είναι στις 2.030 θέσεις.
Φίλιππος ο Τετράρχης
Η διακυβέρνηση του Φιλίππου
Ο Οκταβιανός Αύγουστος παραχώρησε στον Φίλιππο το αξίωμα του τετράρχη στη Ρώμη το 4 π.Χ.,σύμφωνα με τη διαθήκη του Ηρώδη. Στην επικράτεια του περιλαμβάνονταν οι περιοχές της Πανειάδος, Γαυλανίτιδος, Βαταναίας και Τραχωνίτιδος.
Κοφίνου
Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.
Παραπομπές
Κατηγορία:Κοινότητες της Επαρχίας Λάρνακας
Φίλιππος ο Τετράρχης
Η διακυβέρνηση του Φιλίππου
Ο Φίλιππος σε ολόκληρο το διάστημα της διακυβέρνησης του (4 π.Χ.-34), ήταν ένας ήπιος ηγεμόνας. Του δόθηκε μια περιοχή στην οποία όπως μας πληροφορεί ο Στράβων οι κάτοικοι ζούσαν κάνοντας κάθε είδους παρανομία. Παρά το γεγονός αυτό κυβέρνησε με σύνεση και υπήρχε προστάτης των γραμμάτων, των τεχνών και των επιστημών. Ο ίδιος αγαπούσε τη γεωγραφία και ανακάλυψε μάλιστα τις πηγές του Ιορδάνη.
Σκάλα του Μιλάνου
Το θέατρο
right|260px|thumb|Άποψη από το εσωτερικό του Θεάτρου Η Σκάλα του Μιλάνου γνώρισε την πρώτη της μεγάλη ακμή κατά την περίοδο του μεσοπολέμου, καθώς έκαναν την εμφάνισή τους τα μεγαλύτερα ονόματα της εποχής. Δεύτερη περίοδος μεγάλης ακμής υπήρξε η δεκαετία του 1970, όταν υπό τη διοίκηση του Πάολο Γκράσι σηματοδοτήθηκε η μεγαλύτερη παραγωγικότητα του θεάτρου, με περίπου 300 παραστάσεις το χρόνο.
Φίλιππος ο Τετράρχης
Η διακυβέρνηση του Φιλίππου
Συνήθιζε να ζει σαν ηγεμόνας ελληνιστικού βασιλείου και μιλούσε μόνο ελληνικά. Δεν υπάρχει καμμία ένδειξη ότι χρησιμοποίησε το όνομα Ηρώδης Φίλιππος, σαν δυναστικό τίτλο όπως έκαναν τα αδέλφια του Ηρώδης Αρχέλαος και Ηρώδης Αντίπας.
Σκάλα του Μιλάνου
Το θέατρο
Από το 1991 λειτουργεί και η Ακαδημία του Θεάτρου της Σκάλα, η οποία παρέχει προγράμματα επαγγελματικής κατάρτισης με τέσσερα τμήματα: Μουσική, χορό, θεατρικό εργαστήρι και καλλιτεχνική διοίκηση. Μακροβιότερος μουσικός διευθυντής της Σκάλας υπήρξε ο Ρικάρντο Μούτι, για 19 χρόνια (1986 έως 2005), ενώ τη μικρότερη θητεία είχε στη θέση αυτή ο Γκίντο Καντέλι, ο οποίος μία εβδομάδα μετά την τοποθέτησή του σκοτώθηκε σε αεροπορικό δυστύχημα στο Παρίσι (1956). Σημερινός διευθυντής είναι ο Αργεντινοϊσραηλινός Ντάνιελ Μπάρενμποιμ (Daniel Barenboim).
Φίλιππος ο Τετράρχης
Καισάρεια Φιλίππου και Ιουλιάς
Στην περιοχή της Πανειάδος, από τα ελληνιστικά χρόνια είχε ιδρυθεί ένα ιερό του Πανός δίπλα σε ένα τεράστιο φυσικό σπήλαιο που ονομάστηκε Πάνειον άντρον. Το σπήλαιο βρίσκονταν στη νοτιοδυτική πλευρά του όρους Ερμών. Το 3 π.Χ. είχε ιδρυθεί μια μικρή πόλη που ονομάστηκε επίσης Πανειάς δηλαδή πόλη του Πανός.